Cesarhanmun/geonobi-data huggingface dataset:
地名: 海州 (黄海道, 首府/牧)
年: 1507.0

○甲子/御朝講。 臺諫啓河漢文、尹衡老、李發等事, 又啓曰: "正言朴兼仁前爲海州訓道時, 校生等枚擧過失, (訢)
                〔訴〕
              于監司, 不合言官, 請改李宜碩奴北間子上佐等, 在廢朝, 投托內人綠水, 又托內需司, 廢主別賜綠水。 反正後, 凡公私賤, 竝還本主, 右奴等至今屬內需司, 而其主上言, 以年歲相當換給。 此輩在廢朝, 依勢背主, 又以新本宮婢夫, 不給其主, 則無懲惡之意, 請給本主。 開寧縣監申仲粹、高靈縣監姜忠孫、玄風縣監蔡碩堅等不法事, 前旣移文, 驛路凋弊, 中置不報, 竝令趙元紀推問。" 傳曰: "河漢文等事不允。 朴兼仁其遞之。 洪北間等, 旣有功勞, 又是新本宮婢夫, 前此許屬內需司, 且於本主處, 擇年歲相當者已換, 故不允。" 又啓曰: "北間、上佐事, 以有功, 而與其主相換, 此非公明正大之敎。 王者無私, 今以罪關綱常, 微賤之人, 掛於聖念, 不允耳目之言, 非徒物議不快, 書之冊史, 後世謂殿下何如主也?" 不允。

○甲午/臺諫合司啓曰: "旣盡陳其情, 而亦悉聞上敎矣。 上以爲收議, 而不允, 是以臣言爲不當也。 臣等不敢居職, 請亟遞臣等之職。" 獻納朴祥啓曰: "臣以母病相見, 歸光州, 頗聞守令不法。 順天府使李公信貪婪無比, 刑罰刻薄, 又畜樂安官婢於衙內, 請托公行, 作弊多端。 同福縣監李懇, 以田八結, 作一牛, 從名輪駄, 駄價緜布, 一結收一匹, 輪督民間, 用之於官。 南平縣監宋麒孫刻木爲人, 名曰木將校, 用以施令, 一刻稽留, 罰徵緜布、米、太, 性又柔懶, 牽制奸吏。 礪山郡守李元英多率奴婢, 又率成雙子弟, 凡官廳出納之物, 令其子弟監之, 多行不法, 請皆罷職, 以警其餘。 又聞定難功臣金良彦覲親于湖南, 率奴三十餘名, 所經各官, 多般侵虐。 監司令珍原、金溝等倅, 檢擧支供, 不由直路, 橫行各官, 煩擾太甚。 良彦特蒙上恩, 初陞堂上, 所當謹愼, 而驕縱如此, 監司亦委定差使員, 致令作弊, 不得無罪, 請皆推問。" 大司諫南慄啓曰: "密陽府使鄭子芝爲海州判官, 貪汚尤甚, 州人怨之, 播諸詩章, 及爲任崇載從事官, 採紅駿於慶尙道, 囚督列邑人吏, 受賂還放, 以驛馬公然輸家。 爲人如此, 可以堪牧民之任乎? 善山府使李琬, 自盜官物, 載船輸京, 又令其子, 連續轉輸, 嶺南一路, 以琬爲貪汚第一, 延安府使任浩, 盜官物, 載船輸京, 連被告訴, 宜皆罷黜。 高山縣監張翼, 日事飮酒, 不治公務, 亦宜罷黜。" 傳曰: "土田、臧獲、蔭加、永文等事, 皆不允。" 傳于朴祥曰: "所啓守令不法事, 豈盡親見之乎? 若不親見, 聞於一人, 則一人之毁譽, 或未必公也, 見褒貶後, 當推問之, 金良彦事, 推問於監司。" 傳于南慄曰: "獻納則下鄕親聞之, 卿何從而聞乎, 何不公議於僚中, 而獨啓之乎? 黃海道褒貶已來矣, 延安府使居最, 當推問於監司。" 慄啓曰: "臣舊聞此語, 近因論啓大事, 未及議于僚中, 適見朴祥之啓, 臣亦啓之。"
地名: 海州 (黄海道, 首府/牧)
年: 1509.0

○御史尹希仁來復命, 以江陰濫囚事及載寧烟戶軍二百六十二名, 抄發山行, 信川緜布一百六十五匹, 海州私奴下通事干三百餘人, 刑訊者一百二十三人等事, 啓之。

○戊辰/御朝講。 執義權敏手、獻納趙邦彦啓前事, 皆不允。 知事金應箕、特進官李自健ㆍ孫澍、侍讀官李思鈞、檢討官崔命昌等, 反覆啓削度僧之法, 亦不允。 權敏手曰: "臣往慶尙道, 聞眞寶縣前年, 有女殺其父, 官吏已按驗招辭, 不卽啓聞。 天地間, 安有此事? 爲官吏者, 所當防其自裁, 明示典刑可也。 而疑其革官號, 淹滯不報, 致令自斃於獄。 其時推考官吏, 請推之。 其邑亦當革罷, 以懲惡俗。" 李自健曰: "臣觀黃海道今年農事, 似有稔徵, 七月二十六日後大風雨, 禾稼盡傷。 長淵、海州、康翎等官, 蟲損亦多。 民之生理至艱, 存恤之策, 不可不預圖。 反正後, 丙辰年以上(蒼穀)
                〔倉穀〕
              , 雖命蠲減, 然皆已償納, 民不得蒙其實惠。 若以丁巳年以後, 計五六年蠲減, 則可以蒙其實惠矣。 該曹則必以爲不可開例而防啓, 須議於大臣。 貢納楮注紙等物, 黃海道不産。 前者宋千喜爲監司, 啓請蠲減不産貢物, 該曹亦防啓, 請與大臣議之, 可減之物, 量減何如?" 權敏手曰: "臣見京畿、忠淸、慶尙三道農事甚不實, 而民間又騷擾於軍籍, 轉相流移。 甲子以後, 非但百姓, 如驛子、官奴、寺社奴婢, 流散殆盡, 今雖改成軍籍, 必不得精覈額數矣。" 趙邦彦曰: "今年農事, 不實, 京畿各官守令, 不恤百姓, 務欲督徵公債, 雖看審災傷, 不以實報之, 故民益窮慼矣。 金錫弼之事, 雖已收議, 有妨(暑經)
                〔署經〕
              , 不可不速遞。" 領事金壽童曰: "《大典》只稱子及孫, 而不及壻, 故曾祖、外祖之咎, 亦不計而署經。 《續錄》竝考妻四祖者, 必分辨庶孽耳。 堂上官雖不(暑經)
                〔署經〕
              , 然不可雪祖上之痕咎, 而皆得爲守令。 且昔日大臣之議, 皆以爲無妨於署經, 臣等之意, 亦以爲贓吏之壻, 可以爲守令也。" 權敏手曰: "此法若在, 則妨於署經。 妻之祖, 果不與己之祖同也, 妻父至切, 何可不考? 差等而考之, 恐或可也。"
地名: 海州 (黄海道, 首府/牧)
年: 1512.0

○癸亥/御朝講。 臺諫啓前事。 正言崔重演曰: "海州魚箭, 命給內需司, 未知其由, 至爲驚駭, 及詳聞之, 以咸鏡道居內需司奴婢身貢, 充補軍資, 計其價而給魚箭。 奴婢之貢, 魚箭之利, 誰非國家之物乎? 當以公道, 不可以私也, 請勿許內需司, 還給貧民。" 上曰: "魚箭非永給內需司也, 計補軍資穀數, 而定限給之耳。 餘竝不允。"
地名: 海州 (黄海道, 首府/牧)
年: 1513.0

○臺諫啓前事, 又啓曰: "高世輔上言誣妄, 而多有不恭之語, 至於四度。 且權卓欲屬醫書習讀官, 賂世輔以奴婢, 而權卓身死, 卓之妻求還其奴婢於世輔, 世輔不許。 此亦不可以情原, 請依法科罪。" 特進官李自健曰: "臣頃爲黃海道觀察使見之, 一度巡行道內, 則入于海州, 留十五日, 至於二十日。 海州地廣富饒, 且在中央。 欲數數巡行他邑, 則他邑受弊, 故未能巡行, 長在海州, 海州受弊亦不小。 臣意以謂革海州牧使, 而以觀察使兼府尹, 則兩不受弊矣。 臣又聞江原道都事吳黎之言, 觀察使亦長留原州, 此二道皆當設兼府尹。 下問于政丞等, 而施行之何如?" 上曰: "此事於建置不輕易, 當問諸朝廷。" 自健曰: "南袞亦曾爲黃海道觀察使, 今亦入侍, 請下問。" 南袞曰: "海州受弊, 果如李自健所啓。 若巡行頻數, 則諸邑亦多受弊, 而其道驛馬, 亦有數, 將不能堪, 故不得已長在海州矣。 但臣爲注書時, 見宰相, 欲於八道, 皆設兼府尹。 其時權景禧爲大司憲, 而臺諫等以爲: ‘若監司挈家, 長在一營, 則如下三道幅員之廣, 遠地之民, 雖有訴冤之事, 難以遠赴。’ 云, 故其策不行。 以此觀之, 今之兼府尹之設, 未知何如也。" 領事鄭光弼曰: "臣亦觀察咸鏡, 其道之俗, 與他不同, 監司不可數遞, 故設兼府尹矣。 今他道, 亦皆設兼府尹, 則其挈家與守令無異。 守令等不能依法典, 數外奴婢, 皆率歸焉, 監司亦不異於此。 非特此也, 猥濫之事必多, 監司若先犯法, 則將不能檢下。 且抄移各邑奴婢, 爲營奴婢, 則各官亦將不支。 黃海、江原之事, 非臣所睹, 但臣意國制紛更, 未知其可。 後弊亦不可不預慮。" 上曰: "此事朝議則未知, 大抵改舊章, 則必有弊, 改之不可。 不如仍守祖宗成憲也。"
地名: 海州 (黄海道, 首府/牧)
年: 1523.0

○己酉/聽啓覆。 北靑囚官奴金叱知, 京中居韓戒孫打殺事, 依律。 尙州囚故縣監洪永孝妾水德, 其奴子金伊同通奸事, 依律。 海州囚李千山, 年九歲女撿注里强奸事, 依律。 振威囚莫實, 水軍權淑打殺事, 依律。

○兵曹判書洪淑、參議洪彦弼、參知李偉等來啓曰: "今此倭變, 出於慮外, 至爲驚駭。 國家, 南邊則素嚴防備, 以慮不虞之變矣, 西海則委諸內地, 專不糾擧防備之事, 安知今者有此變乎? 且聞, 人民皆避匿九月山, 人心搖動, 至爲可慮, 請與大臣同議何如?" 傳曰: "見此狀啓, 予甚驚愕。 本道兵備, 果爲虛疏。 若以單弱之軍, 深入驅逐, 則非徒不能捕獲, 恐反見敗。 議諸大臣則豈無適可之策乎? 政院, 其卽牌召三公, 會議可也。" 於是, 南袞、李惟淸、權鈞與六曹同議啓曰: "臣等伏見黃海道狀啓, 至爲驚愕。 前年亦犯會寧浦, 然會寧浦與對馬島不相遠, 而其作賊, 亦不至於甚矣。 南方有兵、水使, 常嚴防備, 故雖有小變, 不可別遣將也, 黃海道則素無防備之事。 今此倭變, 百年所無, 人心驚駭, 至爲可慮, 須當別爲措置, 幾盡捕獲可也。 若使倭奴知我腹裏之形勢險夷, 而生還本土, 則恐有後日之患。 大抵, 邊事則備邊司宜當參議, 請與之同議。 助防諸事, 預先磨鍊, 若有急遽之變, 劃卽發遣何如?" 傳曰: "前年倭奴作賊於會寧浦, 今又來犯豐川之境, 皆乘日本使臣出來之時。 此必衝東擊西, 而恐動我國, 其爲變詐, 不可測也。 遣將捕捉不爲不可, 但黃海道素非賊倭往來之地, 時未的知爲倭賊而騷動發遣, 恐徒爲驛路之弊也。 今聞大臣之啓, 至爲允當, 一依所啓爲之可也。 但本道監司, 乃通政之人, 將帥亦將以通政官遣之, 乃可以節制矣。 卽召備邊司堂上同議, 以待邊報可也。 軍官等亦須擇選。" 備邊司堂上高荊山、安潤德、韓亨允等承命而至, 同議事目以啓: "一, 助防將金鐵壽, 軍官五、破陣軍二、火炮諸具。 一, 本道番上定虜衛二十六人, 下送分防。 一, 道內有武才守令, 抄出領軍, 防守要害處。 一, 道內有武才軍士中, 擇能射人, 使之分防。 一, 諸道搜討時, 海州、瓮津, 沿海各官來居鮑作等, 抄擇分騎兵船等事。" 仍啓曰: "此外未及磨鍊事, 兵曹亦可隨後爲之矣。 且忠淸、慶尙、全羅等道, 又下書諭之曰: ‘初不能候望, 使倭奴深入西海之境, 至爲驚愕。 自今以後, 謹其候望, 邀繫捕獲。’ 云則邊將等必加警懼, 防備之事, 亦必嚴勑措置矣。" 傳曰: "使金鐵壽, 預先治裝, 聞變卽行可也。 下諭三道事, 依啓。"

○辛亥/下仁川助防將書狀, 命召三公及兵曹判書, 上御思政殿面對。 上曰: "見朴良俊書狀, 倭船一隻, 於仁川地面, 劫奪商船米布, 而不害一人, 必是黃海道現形之倭, 停泊于海島中, 有時竊發爾。 依前日正送黃海之例, 令中林修書契若干張, 付于倭通事, 坐騎商船, 遇倭則投其書契, 招諭何如?" 李惟淸曰: "上敎允當。 倭奴之所以劫奪商船者, 以其飢渴之甚, 難以得食, 似非作賊者也。" 上曰: "知非賊倭, 而擊殺亦難。 兵家必有奇算, 何以則可?" 惟淸曰: "裝一商船, 備載軍器, 招諭不聽則從而掩擊, 至爲允當。 黃海及京畿等處, 諭以是意何如?" 權鈞曰: "臣聞, 此倭自延平海出來。 延平海乃海州之境, 本道鎭將等必以爲: ‘倭船已向南大洋, 不復出來。’ 解其防備之事, 不能搜討可疑之處, 倭船得以淹留海上已久, 飢困必甚, 仍有刦掠商船之計。 兵家之事有正有奇, 當依 上敎, 裝一商船, 招諭不從, 則因而擊殺, 此乃兵家所謂奇兵也。" 上曰: "中林所供, 無一兵器之語, 則似乎不直, 但以乞食於豐川境內之事觀之, 不可指爲倭船也。" 洪淑曰: "宣慰使蘇世良曰: ‘今日本使臣一鴞東堂詩軸, 亦有寧波府之語, 而東堂乃於少時, 朝貢中朝之所經歷處也。’ 以此觀之, 則自日本向于中朝則必泊于寧波府也。 故中林必聞其奇, 而言之也, 恐不可信其言也。" 上曰: "持書招諭事, 從大臣之議矣。 但不知果是朝貢、漂流船也。" 惟淸曰: "以不害人事見之, 則恐非賊倭也。" 權鈞曰: "窮而求食, 不應則殺, 勢自然也。 雖不持書, 以商船數隻, 擇載有武才人員, 遣于遠島, 如遇倭船開諭, 不聽則遂追擊殺之何如? 若使彼倭生還本土, 備言我國防備虛疎之事, 則恐有後患也。 臣意以爲, 百端措置, 期於必獲可也。" 上曰: "招諭不聽, 則可以掩擊也。 且使倭船淹留, 而不知所歸者, 以其不謹候望故也。"
地名: 海州 (黄海道, 首府/牧)
年: 1531.0

○
                【洪佑世供云: "臣與沈貞, 本不相知, 無交結之理, 遠路往見, 其理萬無。 自夏及秋, 腰疾得發, 不出門庭, 去八月初六日, 以作田之地番審事, 與隣居鄭惟沈, 一時下歸黃海道
                  長淵, 得病久留。 九月初一日, 鄭惟沈一同, 還發海州地, (尹攴孫)
                      〔尹支孫〕
                    
                  家, 同宿留三日, 到海州官奴連山家止宿, 鄭惟沈, 則海州農舍仍留。 臣因病留二日, 初八日宿靑丹驛, 初九日延安府內名不知人家止宿, 初十日金郊驛止宿, 十一日開城府城內人家止宿, 十二日馬山驛子申石家止宿, 十三日到京前, 病大發, 二朔至苦痛, 醫員盧漢明、朴世擧等處問藥, 至今臥痛。 江西下去沈貞相見之理, 專無。 臣數月病臥, 氣力虛弱, 夢寐間, 歸領相家錄事, 納名入謁領相曰: ‘今日有命牌, 則當詣闕。’ 云。 錄事出去後, 領相私自語曰: ‘今日若有政, 則臺諫無乃遞乎? 承旨一人亦必遞矣? 政丞一人, 意亦見遞矣。 若遞則誰其代之? 必尹殷輔爲之矣。 然則爲兵判者誰耶?’ 顧見我曰: ‘汝父爲之, 則好矣。’ 云。 聞此言, 下直之際, 夢覺。 翌日隣居孽六寸李彦國, 問病來到, 談話間, 夢中之事開說, 彦國答曰:‘夢見大人, 必有喜事。’ 云。 構虛造語, 眩惑人聽, 欲逞兇謀, 萬無云。"】
地名: 海州 (黄海道, 首府/牧)
年: 1538.0

○癸亥/御宣政殿, 聽啓覆。
                【海州囚朴有良, 通奸儀母冬乙非, 因通冬乙非之弟斤非, 斤非夫奴長叱同備知其情。 三人恐其事洩, 同謀殺盧長叱同罪, 三覆依律。】
              大司憲梁淵曰: "今之所讞, 事雖三條, 而應死者八人。 一日之內, 斷死刑八人, 於律雖不得不爾, 而在帝王好生之德, 實所未安也。 古之帝王, 有下車而泣辜者。 人主每見愚民之應死, 恒有泣辜之念, 以治化未洽, 自反可也。 人主之動念, 治亂之所關也。 去奸之後, 自上悔悟, 聖念至此, 大臣所當同寅協恭, 以新治化之機也, 而無一人以身擔當國事者。 雖在更化之初, 尙復如此, 則非特不能善治, 安能有所設施乎?"
地名: 海州 (黄海道, 首府/牧)
年: 1545.0

○李德應供曰: "臣旣以一家兇謀之事, 一一納招, 如有所知, 豈有一毫隱諱之理乎? 以廢立之議, 通諭兩司及兩司有知之者與否, 不得知。" 云, 刑問三次, 訊杖九度, 供云: "廢立之謀, 柳灌通於鄭希登, 尹興義諭諸李煇矣。"
                【問以通謀於兩司, 所供如此。 希登爲掌令, 煇爲正言時也。】
              
              彦弼等, 以德應以下供辭入啓曰: "鄭滋已於海州拿來, 而瑠時未捕捉云。" 答曰: "啓意知道。 希登、煇處, 問以德應之言, 滋及捕滋都事處, 問瑠之向處。" 彦弼等啓曰: "希登供云: ‘中學會罷, 非往柳灌家, 乃往五寸叔鄭源, 源卽與灌, 同里(閏)
                〔閈〕
              也。 灌則素不相識, 交通謀議之事, 未曾有也。’ 云云。 請刑推。 且滋問於奴富一, ‘瑠着喪笠麻布衣, 稱部將行次, 或向香山, 或向九月山。’ 云云。" 答曰: "希登刑推可也。 滋言瑠之事狀則然矣。 滋以瑠之一家, 瑠之所爲, 宜無不知, 細推可也。" 彦弼等啓曰: "滋之通於瑠, 而瑠出去招辭在矣, 可以問之。"
地名: 海州 (黄海道, 首府/牧)
年: 1565.0

○憲府啓曰: "同知姜暹
              
                【性輕佻麤鄙, 行身不謹。 頃爲守墓官時, 多行鄙陋。 細瑣之事, 以利於己。 奉使朝京, 多貿綾段。 其兄昱爲水原府使, 府有元惡吏, 被囚當死, 暹受其賕, 囑諸昱, 放之。 其無狀類此。】
              以順懷世子守墓官, 於小祥得授嘉義, 又於大祥陞資憲。 此雖出於聖上爲順懷, 別施恩典之至情, 而禮文不能無等級之殊, 恩數又從而有異焉, 則世子守墓之官, 固不得與大王守陵官, 同其恩賞也。 若不顧禮之等級, 而混施恩數, 則非徒爵賞虛濫, 無以勸人, 而亦不得無議於後世矣。 當初守墓官差定時, 至以二品之人啓下, 物情皆以爲未便, 而今授資憲重加, 物情尤爲未便。 請姜暹資憲加改正。 都承旨朴啓賢, 以藥房副提調之故, 得授嘉義賞加。 此乃醫官及他提調等, 一例恩典也。 然啓賢旣於去朔授嘉善, 
                【文定王后下玄宮時, 啓賢以榟宮侍衛, 授嘉善賞加。】
              又於今月授嘉義。 一朔之內, 連受重加, 自古恩賞之濫, 未有若此之甚者也。 物情皆以爲未便。 請啓賢嘉義加改正。 江原監司申汝悰, 
                【爲人眩於是非。 與尹春年交結, 同踐淸顯, 馴致宰列, 已取譏於有識。 頃爲監司時, 捧沈通源簡而爲之, 聞者鄙之。】
              前爲水原府使時, 本府居私奴表倫, 恃其主尹元衡威勢, 或奪人土田, 或奪人奴婢, 或奪人牛馬。 聞良民女子有色, 則必刼奪强奸, 窮兇極惡, 無所不至。 本邑及隣近官百姓, 不勝其侵害。 爲邑主者, 所當按治, 而汝悰畏其勢焰, 若不聞知。 至於兪孝元稱名人, 以表倫之誣訴, 被囚於本府, 受刑一次之後, 多率班奴, 擅入獄中, 亂打孝元, 滿身有傷, 仍致物故。 事狀首末, 備露於孝元屍親鄭三才之訴狀, 臣等捉致水原刑獄吏卒, 而推詰, 則表倫之打殺, 明白無疑。 汝悰身爲一邑之主, 使勢家奴子擅入官獄, 打殺人命, 而怯於權勢, 掩匿不發, 其罪大矣。 而至今安心度日, 恬不爲恥, 物情痛憤。 不可任其方伯, 請罷其職。 近來國綱解弛, 人不畏法, 守令汎濫, 貪汚成風, 官庫財穀, 公然偸竊而猶爲不足。 調發民丁, 築堰作田, 以爲子孫無窮之計, 弊習已成, 極爲寒心。 延安府使李叔男, 本以貪贓之賊, 性又暴悍, 取尹元衡婢妾女。 作妾之後, 憑藉勢, 益長驕橫, 一邑之穀, 輸運無餘, 盡民血之餘。 又生作田之計, 盡發一邑之民, 廣築三重之堰, 周回闊遠, 一望無際。 又於平山、海州連境兩處, 築堰作田, 經營此役之際, 民生之怨苦, 爲如何哉! 有一本邑之民, 不勝其苦, 欲訴冤於法司, 而叔男知而捉致, 極加侵暴, 以致斃死, 聞者驚駭。 請李叔男永不敍用。 其三處所築之田, 皆出於民, 實非叔男之物也。 請令本道監司, 以都事親審摘奸, 無遺打量, 詳錄其數啓聞後, 令戶曹處置。" 答曰: "姜暹特加事, 予已量授, 不必改正, 不允。 都承旨一朔內連受加資, 數則數矣, 而前者提調, 例皆加資, 獨不授加, 亦似異焉, 故竝授加矣, 不允。 申汝悰罷職似過, 只遞差。 李叔男永不敍用太重。 治人何至如此之甚乎? 罷職不敍可也。 永不敍用, 則不允。 餘事如啓。"
地名: 海州 (黄海道, 首府/牧)
年: 1584.0

○朔己卯/吏曹判書李珥卒。 珥自爲兵判, 盡瘁成疾。 至是疾甚, 上委醫救藥。 時, 徐益以巡撫御史, 赴關北, 上令就問邊事。 子弟以爲: "病方少間, 不宜勞動, 請辭接應。" 珥曰: "吾此身, 只爲國耳。 正復因此加重, 亦命也。" 强起延待, 口號六條方略以授之, 書畢而氣塞, 復甦踰日而卒。 年四十九。 上驚悼, 發聲哀哭, 進素膳三日, 恤典加厚。 百官僚友、館學諸生、衛卒市民、流外庶官、吏胥僕隷, 皆奔集奠哭。 窮閻小民, 往往相弔出涕曰: "民生無福矣。" 發靷之夜, 遠近會送, 炬火燭天, 數十里不絶。 珥京中無宅, 居家無餘粟。 親友襚賻殮葬, 且爲買小宅, 以與其家屬, 家屬猶不能存活。 有庶子二人。
                【夫人盧氏, 死於壬辰倭難, 命旌其門。】
              
              珥字叔獻, 號栗谷。 生而神異, 廓然有大志。 聰明夙慧, 七歲已能通經, 著書。 至性孝順, 十二歲父病, 刺臂出血, 泣禱先祠, 父病卽瘳。 爲學不事雕篆, 而文章夙成, 名聞四方。 因喪母悲毁, 誤染禪學, 十九歲入金剛山, 從事戒定, 山中譁言: "生佛出矣。" 旣而省悟其非, 反而專精正學, 不待師承, 洞見大原, 剖析精微, 篤信力行。 登第之後, 屢辭淸顯, 不欲小用其道, 退居海州山中, 講學授徒, 建隱屛精舍, 祠祀朱子, 配以靜菴、退溪, 以爲矜式地。 其出處、辭受, 一以古人自律。 少慕張公藝九世同居, 常揭圖看玩。 至是請伯嫂奉神主同居, 大會叔仲子姪, 與同衣食, 歲時、朔望晨朝, 展告謁拜, 一遵《家禮》。 下逮婢僕, 參謁出入, 具有禮式, 別作訓辭, 諺譯敎訓, 閨門如官府。 會食一堂, 絃歌游處, 皆有禮節。 雖當世之號爲講禮, 致謹喪祭者, 至於家敎之禮, 皆莫能及。 每慟早孤, 事仲兄如事嚴父, 服勤不懈; 事庶母如事母, 溫凊定省。 俸祿亦不自專, 學者規以非禮則珥曰: "我自意見如此, 不足爲法也。" 立朝事上, 竭忠盡力, 雖退處田里, 惓惓不忘。 前後封章面奏, 切直懇惻, 其論治體, 規模高遠, 以挽回三代爲期。 見國勢衰靡, 灼知亂兆, 常以格君、正俗, 和一朝廷爲本領, 而以更弊政、救生民、增修武備爲急務, 反覆論列, 終始一意, 雖被小人、俗流排沮, 而不少恤。 上始加裁抑, 晩復契合, 寵任方隆, 而遽卒矣。 珥資稟甚高, 充養益厚, 淸明和粹, 坦易英果。 待人處物, 一出於誠信, 恩嫌愛惡, 一毫不以介意, 人無愚智, 無不歸心。 由其急於濟時, 旣退復進, 以保合士類爲己任, 盡言無私, 左右觸忌, 遂爲黨人所仇, 幾不免大禍。 其論薦人物, 必以學問、名檢爲主, 故飾僞偸合者, 後多背貳。 以此, 流俗之論, 指爲疎闊, 然珥沒後, 偏黨大勝, 克去一邊, 謂爲朝廷已正, 而中自睽乖, 四分五裂, 竟爲國家無窮之禍。 至于壬辰之亂, 封疆自潰, 國遂以傾, 凡珥平日預慮而先言者, 無不符驗。 其所建請便宜之策, 頗見追思, 採用國論, 民言皆誦: "其道德忠義之實, 有不可枉者矣。" 所著有《文集》及《聖學輯要》、《擊蒙要訣》、《小學集註改本》, 行于世。
地名: 海州 (黄海道, 首府/牧)
年: 1595.0

○丁丑/○傳于政院曰: "海州鍊兵事, 前日傳敎矣。 凡兵若上下遞番之人, 身無住着, 志不專一, 不如土兵之爲貴。 予意海州一邑男丁, 籍其居, 勿論良人、內奴、私賤, 悉發爲兵,
                【本邑守令, 使喚人定數及老病人外, 毋使一人得脫。】
              而盡蠲其身役, 依都監例, 分爲砲、殺、射三隊, 定哨官而領之, 立大將而統之, 隷於兵使, 日加訓鍊, 賞罰程督。 若私賤之成才者, 則其主, 或以官爵賞之, 或以他奴酬之。 要在使人興起, 皆願爲兵。 仍以山城, 作爲兵營, 使兵使守之, 招集遺民, 廣開屯田於近處, 直路郡邑外, 其他若干郡邑貢稅, 盡輸于海州, 積於山城, 以爲養出兵糧之資, 如是行之數年, 則屹然爲西海一保障, 終必賴其力矣。 豈必多讓於平壤哉? 大略如斯, 曲折難盡, 只恐難以辦此。 參酌議啓, 言于備邊司。"

○備邊司啓曰: "海州爲一道巨邑。 通道內形勢而言之, 則雖非控制之地, 要之爲根本所在。 且有山城, 地勢險絶, 若精抄一邑軍民, 盡發爲兵, 日加訓鍊, 又爲屯田積粟, 爲永久之計, 則緩急必有其賴。 聖慮指揮, 實非尋常, 固當遵奉施行, 但海之鍊兵難易之勢, 與平壤稍異。 平壤, 常時營府屬, 其數甚多, 皆立役於官家之人, 故以此訓鍊, 不待他求而兵數自足, 海州, 則無如此元屬之軍, 且無糧穀, 可以餉軍, 不得已稍發境內身有他役之民, 又使之自備糧糗。 往年鍊閱於官門, 則民情有所不便。 强其所不便, 而勒令爲之, 則勸(慕)
                〔募〕
              樂赴之心少, 怨苦避役之弊, 生矣。 凡役民之道, 移苦而就歇則從, 自輕而爲重則違, 不可不察也。 臣等謹以下敎之意, 參商便宜之策, 則凡鍊兵以精爲貴, 老弱、癡鈍之民雖多, 而不堪爲兵。 海州各面, 從其見在民丁, 而勿論良人、公私賤、內奴、庶孽, 分等抄出, 以年少壯健伶俐, 可以訓習者爲上等, 依兵法束伍之規, 十人爲隊, 三隊爲旗, 三旗爲哨, 五哨爲師, 而司則隨其各哨之多少, 軍多則師司多, 軍少則師司少, 大將統焉。 其束伍、束隊, 以鄕里比隣, 相附而(圍)
                〔團〕
              聚, 又以其中之可堪統率者, 爲隊長旗總, 農時, 則定其日數, 畫爲番(爲番)次, 使之相替就鍊, 使不妨農; 農隙, 則合操於大將之處, 而又査覈其成就與否, 竝與哨官、旗隊總, 而與本兵, 同其賞罰, 規摸省約, 而號令明審, 知所興起, 則雖非海州之人, 而他處之自願來募者, 亦日多矣。 如是, 期以數年, 行之不已, 則保障之成, 亦有望矣。 仍令兵使, 修葺山城, 又於山下三城及境內沃饒處, 從其民情便否, 或爲屯田, 或資其農牛、種子, 而許其半分, 二三年後, 生聚漸廣, 蓄積漸多, 以至操鍊之軍, 可食軍餉, 則人多來集, 而鍊兵之事, 唯意所欲矣。 其於中下等民, 則使之專力農事, 而有用軍之事, 則各出糧米, 以爲軍人之糧, 如常時(俸)
                〔奉〕
              足之例, 似爲便當。 至於私賤之成才者, 其主或以官爵賞, 或以他奴酬之, 上敎允當, 臨時稟旨施行。 本道若干郡邑貢稅, 量其道里遠近, 輸入山城, 亦爲便當。 此一條, 令戶曹, 商議處置。" 上曰: "依啓。 其被抄之人, 盡蠲身役, 以此啓辭, 作爲事目, 啓下于監司, 使之盡力爲之。"

○上敎政院曰: "海州賞格: 一, 本州, 賜今年田租之半。 一, 本州軍保、諸員、皂隷、羅將、一應諸雜色, 皆減一度上番。 一, 本州諸各司、內需司奴婢, 皆減今年身貢。 一, 服役人等, 前日已爲論賞, 然不無其後追役有功之人, 東班職、禁軍許通。 免鄕、免役、免賤等帖, 量數齎去, 與其處大臣同議, 稟于內殿, 卽爲頒賞。 一, 本州, 如有孝子、忠臣、烈女、順孫, 曾爲旌表者, 或授職, 或賜物。
                【除職, 則以齎去空名帖, 授之。】
              其生存者, 則招致于闕庭, 饋酒而頒賞之; 其已死者, 則賜米于子孫。 一, 本州, 有殺賊軍功之人, 或雖非軍功, 於倭變時, 有功之人, 亦招致于闕庭, 賜酒, 令本州, 常加厚恤。 一, 牧使張雲翼加資, 判官陞職。 右議啓, 言于備邊司。 此外如有遺漏之事, 竝察議啓。" 又以備忘記, 傳曰: "海州鄕校, 令下去承旨, 致察似當。 議啓, 言于備邊司。"
地名: 海州 (黄海道, 首府/牧)
年: 1596.0

○乙巳/判中樞府事尹斗壽、左議政金應南、知中樞府事鄭琢、右議政李元翼等請對, 答曰: "依啓。" 午初, 上御別殿, 引見四大臣。 承旨許筬入。 應南曰: "臣等昨日群會于備邊司, 備聽下情, 卽欲請對, 而只緣日寒, 故以啓辭暫達, 而批答嚴峻, 臣等良不自安, 抑亦因此群下洶懼。 賊未渡海, 而人心先動, 至於天使調糧之軍皆走, 長興庫亦不進排紙地, 公事皆廢閣, 都人驚動, 莫此爲甚。 市井人等, 以此齊訴于東門, 願守京城云。" 斗壽曰: "若大駕播遷, 則反不如壬辰。 內殿雖出, 而自上必爲守城之計可矣。 棄京師如海州, 則朝廷漠遠, 命令不通。 若內殿先歸江華, 而自上觀勢, 不得已而駐江華, 則斯可據險, 若不久淹於此, 則由船路, 可以達於海州、牙山倉粟, 可以運來。 且砲手妻子, 亦宜置之江華。 臣達夜不寐, 十分思量, 國家之大計, 惟江華稍可。 備邊司堂上之意, 亦如此。" 琢曰: "海州儲積, 纔二百餘石, 而江華則通於下三道。 自此雖移駐他處, 而舟楫備具則可矣。 自上商量, 觀勢處置。 內殿則宜先抵江華。 小臣意見, 與斗壽同。 伏願另加體念。" 應南曰: "海州山城, 自上雖以爲好, 而其亦赭山也。 江華迫近京師, 統制下三道。 若不入江華, 則京城爲棄地矣。 今者賊未渡海, 而先爲搖蕩, 則大事去矣。 將何以濟? 勢若危迫, 則令軍中先送砲、殺手妻子, 使之安頓, 而自爲防守可也。" 斗壽曰: "海州之民, 皆望上來, 然國家大計, 所在必愼, 如或一陷則不可復振, 人心渙散, 則不可復合。" 琢曰: "下三道失守, 則京城無可爲, 京城失守, 則他路無可爲。 而江華近於京, 下有三道之輸, 上有大國之援, 欲保京城, 則必以江華爲歸。" 斗壽曰: "禦倭宜莫如舟師。 渠船本脆薄, 將倭船尤爲輕捷。 故若一遭放砲, 而以舟師入於長門浦, 使元均守永登浦, 賊船之來, 以砲迎擊, 則似或便利。" 琢曰: "倭賊極畏舟師。 使李舜臣帥舟師以擊之, 則可以破淸賊之先鋒。 衆寡雖不敵, 而摧陷則有之。" 應南曰: "胡應元云: ‘遼兵五百餘名, 近當出來’ 云。" 琢曰: "假使內殿不得已有行, 當從容觀勢, 不爲率爾, 則人心稍定矣。" 自上皆默然不答。 應南曰: "下情不勝悶迫。 國家糧餉, 只恃此處, 而他無儲積處, 萬一失此, 則平壤無千石之穀。" 斗壽曰: "在平壤者, 只六百石矣。 元翼曰: "小臣將爲南下, 馬頭先文, 似乎蒼黃, 故欲送先文而隨往矣。 第都城洶洶, 上下疑阻, 臣竊悶焉。 必須上下相信, 情意交孚, 然後可以見效。 一昨答備邊司, 殊似未安。 伏願自上無(然)
                〔爲〕
              嚴峻, 必於常規外, 頻接大臣、臣僚, 似若一家之事, 情義不隔, 密勿論議, 使宮中、府中, 俱爲一體, 乃可濟也。 今緣批答若此, 故下不達上心, 上不知下情, 凡百所爲, 落落難合。 雖以天地之道, 若不交泰, 則萬物不能遂其生。 況君臣上下, 情不相孚, 而有能成務濟事之理乎?" 斗壽曰: "臣竊聽群下之言, 以爲延安、白川, 當初殘弊無形, 自內殿入來之後, 漸向蘇復矣。 當初, 欲使內殿, 必爲入來者無他, 專爲蘇殘而已。 以今觀之, 可謂聖慮至遠, 非臣等意慮之所及也。" 元翼曰: "自上深有遠慮, 欲保合人和, 故有此擧措。 小臣在南邊時, 以爲通信一事, 必不爲無事而然, 自天朝有羈縻之計, 故不得已而爲之。 非欲爲和議而致此, 然小臣惶恐, 不敢仰達。" 斗壽曰: "臣等計不獲已, 黽勉爲此。 豈云十分好事而爲之?" 元翼曰: "今以爲必亡國, 則不可也。 倭賊雖來, 必思某條防禦。 況渠亦有滅亡之勢, 何必獨强於我乎? 雖或至於狼狽, 而備邊司則以爲, 內殿亦不出, 而嬰城固守, 其可也。 大槪見人心不定, 搖動太早。 若此不已, 將至空城, 天兵出來之際, 館待何由? 況國之一脈, (可)
                〔何〕
              以支撑? 中殿雖去國, 而或東宮與大臣侍在, 維持鎭定, 思所以保國, 則雖或敗衂, 豈無支久之勢, 何必遽就於亡乎? 不然而但欲求安於大國, 使賊直向西路, 則自此又移他處, 雖欲保存, 其可得乎?" 應南曰: "自上及東宮, 仍在京城, 則國脈可續。 唯此京城有儲糧, 捨此則非計矣。 無已, 則祗令內殿, 抵江華, 而召募四方義士, 則豈無感激者?" 元翼曰: "國脈貴在不絶。 自上必講究好樣處置, 思所以扶持, 雖自上求安於大國, 而亦使某大臣守城, 庶免瓦解分崩之患。 凡將官、士卒, 必頭戴君上, 然後雖一日, 可得相統屬。 今日之賊, 雖曰難禦, 豈可謂之遽亡乎?" 上曰: "何日發行?" 元翼曰: "一路出先文而屢止, 今十七日間, 當爲下去矣。" 上曰: "屢欲引見, 而予素以病質, 重遭寒感, 未得頻見, 是人君之罪也。 國事雖好亦同, 不好亦同。 但昨日之言則不然, 恐事勢當如此, 予何敢歸咎於臣僚乎?" 上曰: "雖有某條處置, 須從外議爲之。 海州有兒子胎藏, 前此嘗權藏於山矣。 軍器則欲預爲輸置。 人君豈不告於大臣, 而獨往何處乎? 權藏看審事, 不得不爲。" 許筬曰: "自上早晩, 倘向海州, 則山城(雖)
                〔須〕
              固築。 他處雖皆好, 而北門鄕校, 傍城不如內面。 賊若從鄕校後嶺放砲, 則不可以防禦。 必作土窟, 然後可期守禦矣。" 上曰: "監司暫爲修築, 而心謂此處未盡。 彼承旨言是矣。 海州山城之穀, 監司亦措置之矣, 山城所儲, 只二百餘碩云, 計將如何?" 元翼曰: "自上雖求安大國, 而使東宮, 必留駐中間, 鎭壓人心。" 筬曰: "李元翼之言甚好。 若有不逞之人, 乘時作惡, 稱臣於淸正, 則豈不難哉? 京城闊大, 決不可守。 使李元翼專任南方之事, 兼以傳通上道, 則雖有奸民孽牙, 莫得肆志矣。 宋
              眞宗幸蜀、幸金陵, 而契丹自退。 石晋七代之時, 大擧入寇, 而擁兵坐大明府。 國情解體, 然後國得以安。 淸正雖曰前此能戰克, 而竊聞元景諶之奴, 居開城府, 爲倭所禽, 隨淸正軍, 入晋州之戰。 晋州之城子崩壞, 不可夜擊, 淸正以爲夜不能築, 故且待朝, 朝見之, 盡築矣。 我軍斬倭頭奪倭旗傳說, 然後乃克之。 以此言觀之, 淸正非必戰士也。 戮力合戰, 則不如壬辰之事矣。" 元翼曰: "常時則不敢仰喩, 若有急迫, 則必須擇武士, 有旨連續下送。 若命令阻絶, 則軍士解體矣。" 上曰: "此欲常下命令之意乎?" 元翼曰: "脫若危急, 則使武士藏其家屬, 而巡察使及小臣處, 續爲有旨宜當。" 上曰: "其言則不須再言。" 斗壽曰: "大同江上江東下來之水, 合流於三登。 復設三登, 使武人守之如何? 此李元翼爲監司時所爲矣。" 元翼曰: "未知今則如何也。" 上曰: "納粟爲官之意, 言之未安矣。 劇賊在境, 若少有武夫, 雖似麤豪, 而臨亂可用, 當棄瑕而錄用可矣。 且納粟授官, 非謂必以納粟爲官, 欲於其中, 擇可用者, 使宰相薦用之。 大槪納粟則人皆譏侮, 故應納者亦羞爲之。" 筬曰: "戶曹欲於納粟後, 錄勳矣。" 斗壽曰: "以納粟錄勳, 未安矣。" 上曰: "察爲之。 若防礙則不可爲也。"
地名: 海州 (黄海道, 首府/牧)
年: 1597.0

○未時, 上具冠袍, 出御門內幕次, 候寗都司國胤。 上由西階, 都司由阼階, 相與揖讓升, 上行交拜禮訖。 上曰: "大人以小邦事, 累度往來, 勤勞多矣。" 都司曰: "俺之往來,貽貴邦擾害亦多。" 上與都司, 分坐東西。
                【上坐西, 都司坐東。】
              上曰: "孫經略今在何處, 起居何如?" 都司曰: "孫軍門時在密雲, 身則平安。" 上曰: "請行茶禮。" 都司曰: "唯命。" 上遂與都司, 行茶禮。 上曰: "今見咨文, 則天朝爲小邦, 終始拯濟, 皇恩罔極。" 都司曰: "楊布政三月十九日, 遭繼母喪, 二十二日離發, 俺十八日追及於海州衛, 二十六日到沙嶺。 孫軍門不知楊布政丁憂, 移咨使之前往朝鮮, 經理軍務。 布政以爲: ‘俺知朝鮮事情, 故亦欲往之, 而今至於此矣。 朝鮮凡事, 只以言語相傳而已, 終無決斷。 如屯田事, 亦無結末, 爾可再往, 取其料理’ 云, 故俺未及到孫軍門, 而夜不收所齎來咨文, 俺亦取來矣。 聞倭賊, 亦屯田於南邊云。 朝鮮糧餉若敷, 則天兵屯田, 不須爲之, 今者方患乏糧, 不可已也。 若天兵出來而爲屯田, 則倭賊聞之, 亦或有畏戢之心矣。 廷議多以爲: ‘前救朝鮮時, 人馬死傷甚衆。 今不可每救, 只可防守鴨綠而已。’ 獨皇上及張閣老位、趙閣老志皐以爲: ‘朝鮮二百年來, 事大無愆, 今不可不救云’, 故有此再救之擧。 所議等事, 須速詳定, 則俺當急還, 追及楊布政而告之也。" 上顧謂吳億齡曰: "彼人回來者, 必是因楊布政分付, 聽我決斷之言而去也。" 億齡曰: "然矣。"
                【億齡, 時爲都承旨。】
              上又顧謂億齡曰: "孫軍門則似不得相見矣。" 億齡曰: "然矣。" 上謂都司曰: "大人未及軍門而回來, 在何地時, 軍門送付此咨耶?" 都司曰: "俺到沙嶺時, 孫軍門送于楊布政, 使之親傳于貴邦, 而布政未來, 故付俺而送之矣。" 上顧謂侍臣曰: "楊布政旣已在喪, 而猶管此事耶? 此甚殊常。" 御前通事沈友勝
              
                【時以戶曹參議入侍。】
              啓曰: "天朝法度, 本如是矣。 聞喪而去者, 亦必朝辭, 蒙聖旨允許而後行, 故今布政亦然耳。" 上答都司曰: "所言之事, 當議諸臣而報之。" 都司曰: "其咨文中, 有築城之事, 至欲於釜山, 亦爲築之, 而賊方屯據, 勢不能矣。 然可與重臣議之。 俺之在途已久, 深願快還。 其回咨, 須速完給, 且示其稿於俺, 可也。" 上曰: "當依命。" 都司曰: "布政以爲前來地圖, 不甚詳備, 更要仔細畫來。 且水路, 自釜山至鴨綠江, 當幾日可達, 而行船之處, 有可藏舟, 使賊不知之地乎? 大抵凡干軍務, 切宜愼密, 頃者擺撥之報, 有謂中朝之軍, 大將則某, 兵馬則若干, 倭奴無不知之云, 故朝廷聞之, 甚爲驚駭矣。" 上答都司曰: "地圖則當更畫呈, 其他亦唯命。" 都司曰: "如屯田及兵馬多來等事, 則雖傳播之, 流入賊中, 亦無妨矣。" 上與都司, 遂於座上行酒, 上謂都司曰: "楊布政遞後, 誰代其任耶? 且南北兵, 果於何日渡江耶?" 都司曰: "俺來時, 布政之代不出矣。 遼東察院, 行文都御史, 都御史轉稟孫軍門以爲: ‘楊布政熟諳倭情, 將宜起復云。’ 楊爺爲朝鮮, 萬分盡力, 貴國亦以起復, 通咨於軍門, 何如? 且楊總兵, 初四日過江, 吳遊擊去月二十六日出關矣。" 上與都司更進一酌後, 上命左承旨李德悅, 進呈禮單, 則都司曰: "俺之往來, 擾害甚多, 又受此物, 甚不當。 故只領單子耳。" 上曰: "此是寡人微誠, 敢望勿却。" 都司曰: "累命故敢從。" 都司告退, 上還入大內。
地名: 海州 (黄海道, 首府/牧)
年: 1604.0

○黃海道監司鄭賜湖啓: "海州, 政在西海之濱, 東西有廣野, 戰場平衍, 騎兵之用, 可售其力。 運粟引兵, 水陸俱通。 加之以石城高堅, 濠柵重深, 形勢之壯, 甲於東土。 城表裏閭閻參錯, 猝遇緩急之變, 數千兵丁, 一鼓可集, 軍器亦州軍器, 兵營軍器監, 皆在城庫, 輳合應敵, 不至略小, 而所欠者, 儲胥一事, 頓無一日之資。 執此言之, 人和難望, 地利難恃。 無經尺死守之勢, 極爲疎漏。 本州今年田稅米、太數些少。 此穀, 是乃留峙州倉, 以備萬一之憂。 非但本州田稅, 傍近官田穀及寺奴婢身貢、闕軍價布, 幷爲推移作米, 漸次收儲, 設今日保障之策事牒呈。 本州城子, 臣亦詳細巡審, 則(聚)
                〔最〕
              爲(冤)
                〔完〕
              固。 設遇不幸, 可以據而爲守。"
地名: 海州 (黄海道, 首府/牧)
年: 1612.0

○壬子三月初七日辛丑王(出御西廳,) 親鞫(罪人。 拿入)
              捧
              金以升
              捧招, (畢後下獄。) 王曰: "罪人或姓名容貌, 皆不同者有之。 不得其眞, 則疑似者皆捉來。 其中眞者捉來可矣。" 大臣曰: "賊招直出者, 則無不捉來矣。" 王曰： "泛出而貌類、名同者則可放, 眞犯者則必購捕可矣。" 大臣曰: "京畿大將, 趙石龍云, 而未得其人。 一石龍之故, 良民多被其害, 是可悶也。" 大諫曰: "濟世在黃海道, 已爲承伏, 今已逾月, 而不爲正刑。 速爲正刑, 則庶可少快。" 大臣亦同辭申請。 王曰: "濟世正刑之意, 予已知之矣。 慮有可問之事, 故姑徐之矣。" (拿入)
              億萬, 壓膝(後曳出。 拿入)
              億守刑推, (准杖下獄。)
              (王入內。 王還御殿座。)
              (拿入)
              捧
              直哉母榮叔招。 承旨曰: "榮叔招內稱: ‘直哉、百緘不忍杖而承伏, 寧有謀逆之事乎?’ 旣伏之賊, 如是言之, 書之乎? 不書之乎?" 【榮叔, 時年九十三, 耳聾。 供云: "直哉以凶險有名人, 無來見者, 常在房中, 敎其子百緘而已。 皇甫信盜其妾女, 被逐已三年, 渠必因此誣告, 而直哉亦必不忍杖誣服矣。" 又問强哉去處。 供云: "强哉欲往見直哉於海州獄, 旣出而還曰: ‘獄事極重, 不可往見。 吾當逃走, 或投水死也。’ 仍脫網巾, 與身訣別而去。 網巾則今方佩持, 其去處則不知矣。"】王曰: "問于大臣。" 左相曰: "所言非啓所問, 雖不書可矣。" 王曰: "依啓。" 拿入
              捧
              强哉婢介伊招, (拿入)
              金千卜
              刑推, (准杖下獄。) 大臣曰: "外方所囚, 已爲結末者亦仍囚。 在京者固可疏放矣, 在外亦可抄放。" 王曰: "外庭推鞫之日, 卿等齊會, 商議以啓。" (拿入)
              崔卓, 壓膝(後曳出)。 (王入內。 王還御殿座。) 兩司啓請削奪李好閔官爵。 【逆奴招曰: "直哉上來, 則時往來好閔家。" 金滌曰: "一月二十五日, 恒在其家。" 好閔所供, 涉於飾辭, 未免爲欺罔之歸。】王竝答曰: "徐當發落。" 致江華人趙仁等十二人于庭。 王諭之曰: "殲厥巨魁, 罔治脅從, 王政之所當先也。 逆魁已伏邦刑, 爾等或不無可疑、可冤, 竝蕩滌放送。" 拿入
              捧
              拿入
              梁榞, 捧招(後下獄)。 王曰: "梁榞於鄭仁弘, 何許人也?" 大臣曰: "鄭仁弘妻娚梁弘澍之子也。" 王曰: "梁弘澍爲何官乎?" 左右曰: "亂作時, 爲禁府都事矣。"
地名: 海州 (黄海道, 首府/牧)
年: 1618.0

○義州府尹書狀(大槪,) "譯官崔屹自鎭江回來言: ‘參將軍下曰: 「爾國兵馬, 已爲整齊否? 天朝動天下之兵, 蹂躙奴穴, 則或不無橫潰儞國地方, 儞國兵馬, 不必渡遼, 防守於江邊一帶。」云云。 且汪軍門
              則已爲出關, 杜總兵以下, 時未出關。 丘參將欲遞海州衙衛參將, 仍任本鎭方圖上司。’ 云。"
地名: 海州 (黄海道, 首府/牧)
年: 1624.0

○參將徐孤臣見昌城府使金時若曰: "游擊朱尙元差人, 自虜中來言: ‘夷兵三萬、漢兵四萬, 屯駐盖州、海州、遼陽、瀋陽、鐵嶺之間, 南北四百里、東西二百里, 漢人內耕, 夷人外衛, 賄結西達, 以窺山海關, 而宣、鐵、義州兵馬爲遼陽後患, 與朝鮮沿江城堡, 勢不可竝立。 待江凍氷堅, 奴酋已定東犯之計, 自十二月初十日, 至明年正月二十日, 共四十日則十分嚴防云。’ 又言: ‘毛將差一枝兵, 由寬奠、靉陽、孤山, 以逼遼陽, 又差一枝兵, 由鳳凰城、高嶺以逼海州, 又檄差石城島兵, 以逼盖州, 四路進兵, 分散奴勢, 使不得東犯云。’ 平安兵使鄭忠信, 馳啓以聞。"
地名: 海州 (黄海道, 首府/牧)
年: 1625.0

○戶曹啓曰: "詔使時綿紬用處, 罔有紀極, 而一自兩西奴婢身貢作米之後, 無一匹收捧。 常時貿用, 其價極重, 許多所用, 末由措備。 側聞黃海道
              遂安郡綿紬甚賤, 稅豆一石, 捧紬一匹, 則民甚便之云。 本郡甲子田稅黃豆, 盡爲作紬, 以忠淸道
              內浦稅豆, 直運于海州倉, 以償之何如?" 從之。
地名: 海州 (黄海道, 首府/牧)
年: 1626.0

○上御資政殿月廊, 引見大臣及備局有司堂上。 上曰: "頃以汝聽事, 爲過慮矣, 賴詔使善處, 時無目前之急。 然終必有變, 奈何?" 左議政尹昉曰: "此後尤有難處。 都督仍留不去, 責糧於我, 則處之尤難。 姑治糧以應之, 整兵以待之可也。 且自我國遣重臣于毛營, 議定歲給之數, 不然則移老弱於內地, 使之給食何如?" 右議政申欽曰: "若令都督, 知此事而問之, 則何以應之?" 上曰: "天使還朝後, 此言必傳播, 則毛將必知我國之所告也。 彼若發問, 則應之極難。" 欽曰: "當初干預, 甚失事機。 日後之事, 甚可憂也。" 昉曰: "其告變之事, 似出於龜城府使趙時俊、泰川縣監崔大允, 而今以不知, 答之爲宜。" 兵曹判書張晩曰: "臣意毛將必不窮問, 雖問之, 應之不患無辭。 此乃切迫我國之事, 自相傳說, 而詔使聞之則何害?" 上曰: "雖如此言之, 彼豈不怒乎? 凡規畫處變, 貴乎纖密。 彼曰: ‘吾以封典事, 有德於汝, 而汝反構陷’ 云, 則應之誠難。 予意今不爲之善處, 而待彼發問然後, 應之則彼必不信。 莫如及今先正趙時俊、崔大允之罪。 彼知告變之事而詰責, 則應曰: ‘國王聞此言, 當初已罪其人’ 云, 可也。" 尹昉、申欽、張晩等皆曰: "聖敎至爲允當。" 戶曹判書金藎國曰: "吾謂不知, 則彼必不信矣。 又安知詔使示其告文於毛將乎? 無名而罪時俊等, 似爲不可。 歸罪於倪姓人則如何?" 上曰: "此則不可。 詔使旣已致疑於毛, 而佯若不知, 此乃善處之事也。 此事必無終不發露之理。 趙時俊等不可尋常處之, 竝拿鞫可也。" 完城君
              崔鳴吉曰: "然則名以何罪而拿鞫乎?" 上曰: "雖以其事拿來, 亦可。 然豈必名言其罪乎? 必於彼未及知之前, 拿來宜當。" 大司諫李顯英及鳴吉、晩曰: "時俊旣聞其言, 則不得不爾, 不必拿問。" 上曰: "當初不爲干預, 則豈不善乎?" 欽曰: "都督如或投虜則已, 不然則在我之道, 必加意而待之。 昔蜀
              先主, 敗於吳, 豈無憤憤之心乎? 後主之立, 諸葛亮遣使請和, 是或一道也。 近者毛將, 以乏糧方困, 必於此時資給, 以得其歡心可矣。" 上曰: "兩西貢稅幾何?" 藎國曰: "奴婢身貢竝計, 則十一萬石也, 海州所運, 幾至二萬三百餘石, 癸亥、甲子未收, 幾至四五萬石。 近年各官倉穀, 盡給毛將, 前日管餉使成俊耉之去, 臣以此未收, 隨捧隨給之意, 言之矣。" 晩曰: "毛將資糧無策, 每每責徵於我。 在我之道, 當觀勢順應而已。" 上曰: "卿言甚善。 但地有盡, 而秦之求無已, 其於物力之未給何? 今年所給, 不過半載, 已至十萬石。 雖使彼果爲移鎭, 男婦累萬, 必不能一時搬移, 而三南運米, 不過三四萬石, 將何以繼餉乎?" 欽曰: "山東糧餉轉送事, 雖未陳奏, 移咨于登、萊軍門何如?" 上曰: "無妨。" 鳴吉曰: "軍政事目, 旣已酌定入之, 而其中猶有未盡處。 落講士子, 宜先收布者, 領、左相之議也; 直定軍役者, 右相及張晩、李曙之議也。 校生數四萬餘人, 其中應落者, 三分之二。 一朝遽定軍役, 則皆懷怨上之心。 臣意校生則勿爲沙汰, 自中給保, 忠順衛、忠贊衛、定虜衛, 則勿爲試才, 自中給保似當。" 上曰: "祖宗朝有落講定軍之規, 如此則不亦苟且乎?" 晩曰: "校生豈必士族乎? 落講之人, 丁壯則定軍, 年老則收布, 依法典爲之而已。"
地名: 海州 (黄海道, 首府/牧)
年: 1627.0

○辛酉/金起宗、鄭忠信馳啓曰: "龍骨潰卒, 在道饑餒, 臣等以米豆處處分賑, 而適値大水, 又未卽渡江。 大定灘島中, 龍川兵三百餘騎, 結陣屯聚, 而自知罪犯, 因有踰嶺之計, 臣等開諭前來, 而聽其言, 多有疑阻之意。 其他民兵, 亦皆以妻子無所食, 勢將分散圖活云, 目前收拾, 誠無善策, 尤極悶慮。" 又馳啓曰: "都司毛有伯, 乘船來泊安州, 使其千摠毛大己, 來見臣等, 觀其辭色, 口欲言而不敢發。 彼旣洞知, 而我若諱之, 則殊非誠信待天朝之意, 臣等因言: ‘賊到平山, 以宗室末裔, 假稱王弟, 入送虜中, 伊賊差劉海、龍骨大兩胡, 送書于王京, 今已還去矣’, 因說盡曲折, 且待之以誠, 則大己頗欣悅, 仍密言於臣等曰: ‘開原人劉海, 身雖在虜, 心不忘天朝。 今來貴國也, 在道中送書於督府, 約以送船相應, 故如約而來。 天不與便, 猝遇狂風, 終不及期, 此亦天也’, 嗟歎不已。 且言: ‘奴賊前犯寧遠, 袁老爺出陣城外, 賊兵不敢進逼, 退屯於十三山, 與之相持。 故毛都督自薪島, 前往海州衛, 以爲掣後之計。 劉海家累, 皆在海州衛城中, 到彼, 必有相應事’ 云。"

○朔乙丑/胡軍門接伴使李弘胄馳啓曰: "去夜, 都督牌文來到島中。 牌文中措語, 明是虛張, 而旣有所聞, 謄書上送。 其牌文曰: ‘逆奴突麗未退, 反戈西犯, 本鎭親統官兵, 直抵海州、遼ㆍ瀋地方, 一搗巢穴, 大展奇功。 捉活夷無數, 斬首級萬餘, 海外孤軍, 一朝快捷。 獨麗境, 倂鳳凰城一帶, 殘賊未除, 相機勦殺, 勢成破竹。 一應將領毛有保等知悉, 速將在麗殘賊, 用心掩擊, 務滅此類無隻騎, 共成凱奏, 方消宿恨’ 云云。"
地名: 海州 (黄海道, 首府/牧)
年: 1637.0

○庚午/上召見謝恩使李聖求等曰: "彼中氣色如何, 待之亦如何?" 聖求對曰: "臣等留館四十日, 而二十日前, 則不得出入, 其後始得相接, 而未能詳知其事情。 初甚盛氣相對, 而終則漸似和平, 然四拜之禮, 則必使行之矣。" 上曰: "我國使臣之入於中朝也, 亦行四拜之禮於禮部乎?" 聖求曰: "張禮忠以爲, 中朝亦然。 彼輩亦曰: ‘中朝之禮, 我無不知’ 云。" 都承旨金壽賢曰: "我國使臣赴京之禮, 則肅拜時五拜, 禮部則四拜矣。" 上曰: "有叩頭之禮耶?" 聖求曰: "三叩頭矣。" 壽賢曰: "中朝則尙書坐而受拜, 郞中與使臣抗禮, 於書狀則揖而已。" 上曰: "分東西而坐耶?" 聖求曰: "初見時則彼輩主壁, 而其後則分東西矣。 且東宮體候萬安, 是可喜也。 第齎去奏文, 終不得呈進, 不勝皇恐。奏文中措語, 只擧分義, 不論事勢, 實恐彼之發怒, 故趑趄而竟不敢耳。" 上曰: "何間西犯云乎?" 聖求曰: "或言七月間動兵, 或言今年則休息, 而兵機甚密, 軍中亦不知云。以此推之, 雖欲徵兵於我, 何暇相通? 彼以我國砲手精銳,椵島之役, 賴此成功, 故方抄被擄者一千六百人, 習砲於海州衛云矣。" 上曰: "吳達濟等事慘矣。 從官輩, 無可救之勢耶?" 聖求曰: "臣聞諸南以雄, 龍將來傳皇帝之命曰: ‘此二人罪當死, 而我欲活之, 渠輩必欲死, 故殺之’ 云。 問答之際, 若順其意, 則或有生道, 而達濟之言曰: ‘所以忍死者, 萬一生還, 復見吾君與老母耳。 今若見縶, 不如無生’, 彼乃發怒。 加以廼者之役, 渠等死者, 將官三百、甲卒七千人也。 死者之妻子, 皆以斥和人爲讐, 日夜呼訴, 故終不得免云。" 上曰: "初旣不殺, 意其或全, 竟不能免, 慘矣慘矣。" 聖求曰: "西門外有殺人處, 積骨叢中, 求屍無路。 只令其奴, 招魂而來矣。" 上曰: "其事可憐, 亦可嘉也。 苟從大臣所言, 曲意哀乞, 則或有生道, 而義不降虜, 至死不屈, 于國有光。" 聖求曰: "尹集則言辭不及吳達濟之明白云矣。" 上曰: "達濟之言, 極嘉極嘉。 死生之際, 能不失名節, 不亦難乎?" 金壽賢曰: "洪翼漢之供辭, 極其明正,見之澟然。" 上曰: "予未之見也。 瀋陽亦有此言耶?" 蔡&#x2567F;後曰: "臣亦得見, 而入瀋後問之則不知矣。" 上曰: "彼國本無捧招之事, 所謂供辭, 近於虛傳, 而文各有體, 似出於其人之手耶?" &#x2567F;後曰: "文字則似之, 而不知所從來矣。" 壽賢曰: "其奴得其供辭而來云矣。" 聖求曰: "尹、吳兩人, 皆死於國事, 矜恤之典, 似不可廢。" 上曰: "旣已施行。 且達濟之兄, 有參守令望者, 予卽差授, 俾養其老母矣。 陪從諸臣, 皆一時擇遣之人, 而今乃縱酒不謹。 卿親承君命, 非但不禁, 且與之偕飮何也?" 蔡&#x2567F;後進曰: "其時酒失, 臣獨有之, 不勝惶恐。" 上怒甚默然, 仍謂承旨曰: "朴&#x25D87;入瀋之後, 一不把杯, 大小事, 身自當之云。 其忠可嘉, 備送毛衣一領, 以表予意。 從臣之在彼者, 從當治罪, 出來者拿鞫定罪。" 遂拿問前司書李禬、前翊衛徐擇履, 仍令定配。 又命使臣罷職, 書狀官先罷後推。
地名: 海州 (黄海道, 首府/牧)
年: 1672.0

○辛酉/命蠲免咸鏡道被災各邑田稅貢物, 及奴婢身貢, 減黃海道被災尤甚山郡諸般身役, 海州等五邑, 減三之一。

○命蠲免咸鏡道被災各邑田稅、貢物及奴婢身貢。 減黃海道被災尤甚山郡諸般身役, 海州等五邑減三之一。
地名: 海州 (黄海道, 首府/牧)
年: 1673.0

○上御養心閤, 引見大臣及備局諸臣。 判尹閔熙曰: "江都糶穀未捧者五百餘石, 受食者或已死、或配邊, 則何所徵捧乎? 宜莫如蕩滌。" 知中樞柳赫然曰: "如熙言則實無還捧之時, 其勢不得不蕩滌, 而受食而徙邊者, 宜放還, 沒爲官奴婢, 以實保障之地。" 上從之。 判義禁鄭知和曰: "李葂所犯, 以軍興時言之, 則當論以一罪; 在平時, 則實涉過重, 故欲爲稟定矣。" 上曰: "考見律文乎?" 知和曰: "《大明律》臨敵不進, 失誤軍機者斬。" 左議政金壽恒曰: "臨敵與平時有異, 而旣已及期上來, 則亦非失誤軍機之比也。" 上曰: "此非當律, 減等照律。 此後守令之平時起送軍兵, 而不及期者, 施以充軍之律, 定爲恒式。" 上問: "弑夫罪人富貴, 何邑人耶?" 知和曰: "以公山胎生人, 作變於長湍, 而入籍於京中, 故降其邑號等事, 不得擧行矣。" 上曰: "以作變時所居官, 罷其守令、降其邑號, 定式施行。" 壽恒曰: "聞, 海州地, 數年前有弑父之變, 而監司、守令不能嚴治, 止於徙邊, 事極可駭, 不可不別樣按問處置矣。" 上曰: "別遣刑曹郞官, 嚴加按覈, 期於得情。" 副校理李堂揆曰: "我國之俗, 本不務農, 以兩班爲名者, 雖至飢死之域, 不肯躬自耕作。 故生之者寡, 食之者衆, 少遇水旱, 飢餒必至。 臣願特擧親耕之禮, 以觀百姓。" 壽恒曰: "親耕之禮當熟講行之, 而世宗朝有勸農敎文。 今亦依此下諭諸道。" 上曰: "承旨代草下諭。" 堂揆又曰: "曾在戊申年間, 堂上及侍從之父母年七十以上者, 或加資, 或賜衣資、食物, 甚盛典也。 請依戊申年恩例行之。" 上從之。 仍命宗室年七十以上, 賜衣資、食物有差。
地名: 海州 (黄海道, 首府/牧)
年: 1684.0

○黃海道
              海州私奴韓南義、白川私奴檢松及其妻, 孝女節行, 著稱鄕里, 道臣狀聞, 下該曹覆奏, 旌褒有差。
地名: 海州 (黄海道, 首府/牧)
年: 1688.0

○庚子/諫院以海州地, 淑媛房折受築堰之役, 附近十邑內奴, 調發董役, 內奴亦民也, 而廢農驅策, 以致怨咨, 宮差乘時作弊, 罔有紀極, 牧使李璾不能檢飭, 多捧堰所所用雜物之價於民間, 請停堰役, 罷李璾之職, 囚治宮差。 答曰: "當初發遣, 是內司之官, 宮差之說, 出於傳聞之誤也。 築堰事, 待秋擧行, 李璾推考, 以觀其緘辭。" 諫院復請汰其官員。 上亦命推考, 觀其緘辭處之。
地名: 海州 (黄海道, 首府/牧)
年: 1758.0

○戊寅/諫院
                【正言李孝達。】
              申前達, 不從。 又達曰: "臺職厭避, 誠一痼弊, 至於不書朔書, 圖免言地。 事未前聞, 跡近故犯, 此路一開, 後弊難防。 請前後朔書不書臺諫, 幷罷職。 全羅兵使金聖遇, 本以庸騃, 及到本閫, 專事貪虐, 剝割軍民, 駄載絡續。 平山府使安相五, 爲人狂悖, 賦性鄙汚, 詳定軍保, 以錢代納, 還上皮穀, 以米勒捧, 田政則新舊應災, 多不及民, 而勒執加起, 軍政則逃故除頉, 必皆受賄, 而幷徵身布。 咸平縣監田晋祥, 公穀發賣, 多岐取利, 蠱惑邑婢, 賄門大開。 海州判官李匡會, 本來踈暗, (觴)
                〔觸〕
              事憒憒, 自知不堪, 徒事因循。 安岳郡守李殷春, 善事發身, 專事剝民, 簽丁受賄, 濫糴招怨, 潛夜駄載, 人比竊盜, 請幷罷職。" 王世子下答: "依達, 其餘五件事, 遠外風聞, 何可盡信? 然旣已發達之後, 不可置之暗昧。 平山、安岳兩守令, 拿問處之。"